Milt Campbell

Milton Gray «Milt» Campbell (1933–2012) var en amerikansk tikjemper.

Han studerte ved Indiana University, og som medlem av universitetslaget kvalifiserte han seg til OL i 1952 i Helsingfors. Selv om han bare var 18 år gammel, tok han sølv i tikamp, bare slått av landsmannen Robert Mathias, riktignok med over 900 poeng.

Under OL i 1956 i Melbourne vant han gullmedaljen foran landsmannen Rafer Johnson og russeren Vassilij Kuznetsov.

Campbell drev også med amerikansk fotball i college, hvor han spilte som fullback og blant annet ble utnevnt til All-State. I 1957 ble han draftet av Cleveland Browns og tilbrakte én sesong med dem før han ble kuttet av lageier Paul Brown for å ha giftet seg med en hvit kvinne. Han spilte deretter i Canadian Football League i flere år, for Hamilton Tiger-Cats, Kitchener-Waterloo Dutchmen, Montreal Alouettes og Toronto Argonauts, frem til han pensjonerte seg i 1964.

 OL-medaljer 
 1956  Melbourne - 16px|Gull Gull i friidrett, tikamp  USA
 1952  Helsingfors - 16px|Sølv Sølv i friidrett, tikamp  USA

 Referanser 

 Eksterne lenker 


Kategori:Mangekjempere fra USA
Kategori:Olympiske mestere for USA
Kategori:Olympiske sølvmedaljevinnere for USA
Kategori:Medaljevinnere under Sommer-OL 1952
Kategori:Deltakere for USA under Sommer-OL 1952
Kategori:Friidrettsutøvere under Sommer-OL 1952
Kategori:Medaljevinnere under Sommer-OL 1956
Kategori:Deltakere for USA under Sommer-OL 1956
Kategori:Friidrettsutøvere under Sommer-OL 1956
Kategori:Personer fra Plainfield i New Jersey
Kategori:Cleveland Browns-spillere
Kategori:Fullbacks i amerikansk fotball
Kategori:Utøvere av amerikansk fotball fra USA